Olajide Ipinsagba

Olajide Ipinsagba Emmanuel (an haife shi 02 Fabrairu 1964)  ɗan siyasan Najeriya ne wanda a halin yanzu shine Sanata mai wakiltar Ondo ta Arewa Sanata   a majalisar dattawa ta 10 akan tikitin jam'iyyar All Progressives Congress mai mulki.

 Farkon aiki da ilimi 
An haifi Olajide a ranar 2 ga Fabrairun shekara ta 1964 a Ikare-Akoko, Jihar Ondo, Kudu maso Yamma, Najeriya . Ya sauke karatu a Rufus Giwa Polytecnic da HND Surveying a shekarar 1987. Ya sami digirinsa na farko a fannin kasuwanci a Jami'ar Jihar Delta, Abraka a shekarar 2000 sannan ya yi digiri na biyu a fannin harkokin gwamnati a Jami'ar Adekunle Ajasin a shekarar 2012. [1].

 Sana'ar siyasa 
Ya shiga aikin gwamnati ne a shekarar 2007 lokacin da aka naɗa shi mataimaki na musamman kan harkokin masana’antu ga Gwamnan Jihar Ondo a shekarar 2007. Ya kasance memba a kwamitin mika mulki na jihar Ondo a shekarar 2017 kuma memba a majalisar gudanarwa ta Polytecnic Rufus Giwa tsakanin 2017 zuwa 2018. Ya yi takara  kuma ya zama Sanata na Tarayyar Najeriya a ranar 13 ga Yunin shekara ta 2023  bayan ya ci mafi girma a zaben 2023 na Majalisar Dattawan Najeriya a Jihar Ondo don maye gurbin Robert Ajayi Boroffice . 

 Manazarta 

Rukuni:Haifaffun 1964
Rukuni:Rayayyun mutane